เรื่องร้องเรียน: ภาพเมื่อวันพุธที่ผ่านมา  ขณะที่ดิฉันจูงลูกน้อยวัย 3 ขวบจะเดินเข้าไปในวัด แต่เนื่องด้วย ทางเท้าตลอดเส้นทางตั้งแต่ปากซอยวชิรธรรม 70 ไปจนถึงหน้าวัด ทาง กทม ให้แม่ค้าขายของจนไม่เหลือพื้นที่ทางเดินเท้า เลยต้องไปเดินริมถนน แต่ริมถนน ก็มีแม่ค้าและรถมอเตอร์ไซด์จอด เลยต้องขยับไปเดินนอกถนน จังหวะนั้น มีรถยนต์พุงมาจากทางในวัด โดยเบรคไม่ทัน เกือบชน และดิฉันกับลูกน้อยก็ไม่มีทางที่จะหลบรถได้ หากวันนั้น โชคไม่ดี เกิดรถคันดังกล่าวเบรคไม่ทัน คงไม่มีโอกาสมาถ่ายทอดเหตุการ์ณที่เกิดขึ้นอีกแล้ว … ลูกสาวคนโตอีกคนคงกำพร้าแม่และเสียน้องในเวลาเดียวกัน  ที่ผ่านมา ทาง กทม ไม่เคยให้ความสำคัญ หรือดำเนินการอย่างจริงจัง หากเกิดความสูญเสีย ต่อครอบครัวของเราเอง เราจะรู้สึกยังไง  ฝากท่านผู้ว่าพิจารณาเหตุการณ์ดังกล่าว เพื่อความเป็นระเบียบเรียบร้อย คืนทางเท้าให้กับประชาชน คืนสภาพแวดล้อมที่ดีให้กับเราด้วยนะค่ะ
การดำเนินการของเจ้าหน้าที่: สำนักงานเขตพระโขนง โดยฝ่ายเทศกิจได้จัดเจ้าหน้าที่ ตรวจตรา กวดขัน มิให้ตั้งวางสิ่งของกีดขวางฯ อย่างต่อเนื่อง “ขอขอบพระคุณสำหรับการแจ้งปัญหา”
ความเห็นของผู้แจ้ง: อยากให้รักษามาตราฐานการกวดขันให้ต่อเนื่อง เพื่อคืนทางเท้าและถนนให้กับประชาชนที่สันจร ค่ะ หากพบเห็นอีก จะทำการแจ้งเรื่องเข้ามาอีกนะค่ะ
พื้นที่: แขวงบางจาก เขตพระโขนง กรุงเทพมหานคร